|  |  |  |  |
| --- | --- | --- | --- |
|  | OBEC ZVONČÍN  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Obrázok, na ktorom je text  Automaticky generovaný popis  **NÁVRH** VŠEOBECNE ZÁVÄZNÉ NARIADENIE **č. 04/2023**  **o určení výšky, spôsobu platenia a oslobodenia od platenia príspevku za pobyt dieťaťa v Materskej škole vo Zvončíne a o výške príspevku na čiastočnú úhradu nákladov  v školskej jedálni v MŠ Zvončín v zriaďovateľskej pôsobnosti obce Zvončín**  *Návrh VZN: - vyvesený na úradnej tabuli obce dňa : 10.01.2023*  *- zverejnený na internetovej adrese obce dňa : 10.01.2023*  *Lehota na predloženie pripomienok k návrhu VZN do(včítane): ...........................*  *Doručené pripomienky (počet) : ..............*  *Vyhodnotenie pripomienok k návrhu VZN uskutočnené dňa ............................*  *Vyhodnotenie pripomienok k návrhu VZN doručené poslancom dňa ............................*  *VZN schválené Obecným zastupiteľstvom vo Zvončíne, dňa ................ pod č. : .............*  *VZN vyvesené na úradnej tabuli obce Zvončín, dňa : .............................*  *VZN zvesené z úradnej tabule obce Zvončín dňa : .............................*  **VZN nadobúda účinnosť dňom ....... 2023**  Obecné zastupiteľstvo vo Zvončíne na základe § 6 ods. 1 zákona SNR č. 369/1990 Zb. o obecnom zriadení v znení neskorších predpisov, v súlade s § 28 ods. 5 a § 140 ods. 10 zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva toto:  **VŠEOBECNE ZÁVÄZNÉ NARIADENIE**  **č. 4/2023**  **o určení výšky, spôsobu platenia a oslobodenia od platenia príspevku za pobyt dieťaťa v Materskej škole vo Zvončíne a o výške príspevku na čiastočnú úhradu nákladov  v školskej jedálni v MŠ Zvončín v zriaďovateľskej pôsobnosti obce Zvončín.**    **Čl. I**  **Úvodné ustanovenia**  Účelom tohto všeobecne záväzného nariadenia (ďalej len VZN) je   1. určenie výšky, spôsobu platenia a oslobodenia od platenia príspevku za pobyt dieťaťa v Materskej škole Zvončín, na ktorý prispieva zákonný zástupca dieťaťa na čiastočnú úhradu výdavkov materskej školy a 2. určenie výšky mesačného príspevku na čiastočnú úhradu nákladov v školskej jedálni a podmienky úhrady v školskej jedálni.   **Čl. II**  **Výška príspevku a spôsob platenia**   1. Výšku príspevku zákonného zástupcu na čiastočnú úhradu výdavkov za pobyt dieťaťa v Materskej škole vo Zvončíne zriadenej obcou Zvončín obec určuje nasledovne: 2. **15,00 EUR** mesačne za jedno dieťa, ktoré **má trvalý pobyt v obci** Zvončín, 3. **20,00 EUR** mesačne za jedno dieťa, ktoré **nemá trvalý pobyt v obci** Zvončín, **počas každého ďalšieho roku dochádzky** do materskej školy.“ 4. **40,00 EUR** mesačne za dieťa, ktoré nedovŕšilo vek tri roky, 5. deti s plnením povinného predprimárneho vzdelávania **úhradu neplatia.** 6. Príspevok za pobyt dieťaťa v materskej škole uhrádza jeho zákonný zástupca vopred do 20**.** dňa v kalendárnom mesiaci bezhotovostným prevodom na účet č.   IBAN **SK51 7500 0000 0040 2487 4739**  **Čl. III**  **Oslobodenie od platenia príspevku**   1. Príspevok za pobyt v materskej škole sa neuhrádza za dieťa: 2. pre ktoré je predprimárne vzdelávanie povinné, 3. ak zákonný zástupca dieťaťa o to písomne požiada riaditeľa materskej školy a je členom domácnosti, ktorej sa poskytuje pomoc v hmotnej núdzi podľa osobitného predpisu, 4. ktoré je umiestnené v zariadení na základe rozhodnutia súdu. 5. Na základe rozhodnutia zriaďovateľa sa príspevok neuhrádza za dieťa: 6. ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom, 7. ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku. 8. Podmienky uvedené v bodoch 1 a 2 článku III. sú stanovené v zmysle § 28 ods. 6 a ods. 7 Zákona NR SR. č. 245/2008 Z .z. v znení neskorších predpisov.   **Čl. IV**  **Príspevok na čiastočnú úhradu nákladov v školskej jedálni v MŠ Zvončín**   1. Školská jedáleň poskytuje stravovanie deťom materskej školy za čiastočnú úhradu nákladov, ktoré uhrádza zákonný zástupca dieťaťa vo výške nákladov na nákup potravín podľa vekových kategórií stravníkov v nadväznosti na odporúčané výživové dávky, zásady pre zostavovanie jedálnych lístkov a platné materiálno-spotrebné normy. 2. Finančné pásma na nákup potravín na jedno jedlo podľa vekových kategórií stravníkov určuje Ministerstvo školstva, vedy, výskumu a športu SR. V zmysle platných finančných pásiem zriaďovateľ určuje výšku príspevku zákonného zástupcu dieťaťa na stravovanie dieťaťa v školskej jedálni. 3. Na nákup potravín na jedno jedlo sa týmto VZN v Školskej jedálni MŠ Zvončín určuje:   a) pre vekovú kategóriu detí materskej školy od 2 do 6 rokov **4. pásmo** podľa **Finančného pásma A**,  b) pre zamestnancov materskej školy a školskej jedálne **4.** **pásmo** podľa **Finančného pásma B** ako pre vekovú kategóriu stravníkov 15-19 ročných.   1. Príspevok, ktorý uhrádza zákonný zástupca dieťaťa vo výške nákladov na nákup potravín v školskej jedálni pri materskej škole na jeden deň podľa určeného finančného pásma je:   pre vekovú kategóriu stravníkov **od 2 do 6 rokov 2,30 €,**  v tom:   * **desiata 0,55 €** * **obed 1,30 €** * **olovrant 0,45 €**  1. Stravníka prihlasuje na stravovanie v školskej jedálni zákonný zástupca vyplnením formulára *„****Prihláška na stravovanie****“*, ktorý mu poskytne vedúca školskej jedálne. 2. Na zabezpečenie obeda a iného jedla (ďalej len „strava“) v materskej škole možno poskytnúť vo výške **1,30 €** dotáciu na podporu výchovy k stravovacím návykom dieťaťa na: 3. každé dieťa, ktoré navštevuje materskú školu a v materskej škole je najmenej 50 % detí z domácností, ktorým sa poskytuje pomoc v hmotnej núdzi, 4. dieťa, ktoré navštevuje materskú školu a žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima, 5. dieťa, ktoré navštevuje **posledný ročník MŠ** a žije s ním v domácnosti, v ktorej si ani jeden člen domácnosti **neuplatnil na toto dieťa nárok na daňový bonus na dieťa, ktoré nedovŕšilo 15 rokov veku**podľa zákona č. 595/2003 o dani z príjmov v znení neskorších predpisov („dieťa bez daňového bonusu“); táto skutočnosť sa zriaďovateľovi preukazuje [**Čestným vyhlásením**](https://www.upsvr.gov.sk/vzory-ziadosti/vzory-ziadosti-pre-oblast-socialnych-veci-a-rodiny/dotacie-pre-deti-1.html?page_id=268778), 6. Ak dieťa spĺňa niektorú z podmienok na poskytnutie dotácie uvedenú v ods. 6 a zúčastnilo sa výchovno-vzdelávacej činnosti v materskej škole a zároveň odobralo stravu, náklady na zabezpečenie stravy vo výške 1,30 € uhradí zriaďovateľ z dotácie na podporu výchovy k stravovacím návykom dieťaťa. Zákonný zástupca tohto dieťaťa uhradí **1,00 €/deň.** 7. Z dotácie na podporu výchovy k stravovacím návykom nemožno uhradiť náklady na zabezpečenie stravy v prípade, že sa dieťa-stravník nezúčastnil výchovno-vzdelávacej činnosti v materskej škole, bez ohľadu na to, či stravu odobral alebo nie. V takomto prípade uhrádza zákonný zástupca dieťaťa náklady na zabezpečenie stravy v plnej výške podľa ods. 4, pokiaľ dieťa riadne a včas neodhlásil zo stravy. 8. V prípade neprítomnosti dieťaťa na výchovno-vzdelávacej činnosti je zákonný zástupca povinný odhlásiť dieťa zo stravy najneskôr do 7.00 hod. Pri nesplnení tejto povinnosti je zákonný zástupca dieťaťa povinný uhradiť náklady na zabezpečenie stravy podľa ods. 4 v plnej výške a to aj v prípade, že stravu dieťa neodobralo. 9. V prvý deň neprítomnosti dieťaťa na výchovno-vzdelávacej činnosti je možné neodhlásenú stravu odobrať v školskej jedálni v čase od 11,30 hod. do 12,00 hod. Jedlo bude vydané v jednorazových nevratných obaloch, ktoré zabezpečí zriaďovateľ. Za neodobratú alebo včas neodhlásenú stravu sa finančná ani vecná náhrada neposkytuje. 10. Ak sa dieťa zúčastnilo výchovno-vzdelávacej činnosti a neodobralo stravu z dôvodu, že zriaďovateľ nezabezpečil diétne jedlo dieťaťu, u ktorého podľa potvrdenia ošetrujúceho lekára zdravotný stav vyžaduje osobitné stravovanie, dotáciu na podporu výchovy k stravovacím návykom dieťaťa zriaďovateľ vyplatí rodičovi dieťaťa alebo fyzickej osobe, ktorej je dieťa zverené do starostlivosti rozhodnutím súdu, vo výške 1,30 € za každý deň, kedy sa dieťa zúčastnilo výchovno-vzdelávacej činnosti v materskej škole. 11. Dotáciu na stravu v zmysle ods. 11 uhradí zriaďovateľ materskej školy zákonnému zástupcovi dieťaťa poukázaním na účet, ktorý oznámi zákonný zástupca dieťaťa vedúcej školskej jedálne do 10. dňa mesiaca, ktorý nasleduje po mesiaci, v ktorom sa dieťa zúčastnilo výchovno-vzdelávacej činnosti. 12. Vyúčtovanie nákladov na zabezpečenie stravy voči zákonnému zástupcovi dieťaťa vykoná vedúca ŠJ po skončení príslušného školského roka a bezodkladne odovzdá ekonómke na obecný úrad. Preplatky budú uhradené do 30 dní od doručenia vyúčtovania na obecný úrad na účty, ktoré zákonní zástupcovia uviedli vo formulári *„Prihláška na stravovanie“.* 13. Školská jedáleň poskytuje stravovanie vo forme obeda zamestnancom obce Zvončín, ktorých pracoviskom je materská škola a školská jedáleň. Príspevok zamestnanca na nákup potravín na jeden obed, **s**akceptovaním ustanovení § 152 Zákonníka práce, sa určuje podľa  Čl. IV, ods. 3, písm. b) tohoto VZN vo výške **2,60 €. Z toho 1,17 € platí zamestnanec t. j. (45%) a 1,43 € prispieva zamestnávateľ formou Sociálneho fondu t. j. (55%)**   Vedúca školskej jedálne oznámi pri prevzatí prihlášky na stravovanie zákonnému zástupcovi dieťaťa a zamestnancovi MŠ a ŠJ výšku mesačného príspevku na stravovanie. Príspevok na stravovanie sa uhrádza mesačne **vopred** do **15.** dňa mesiaca, ktorý predchádza kalendárnemu mesiacu, za ktorý sa príspevok uhrádza, poštovým poukazom na účet alebo bezhotovostným prevodom na účet č. IBAN **SK53 0200 0000 0000 8893 1212**    **Čl. V**  **Záverečné ustanovenia**   1. Kontrolu dodržiavania tohto VZN vykonávajú orgány obce, ktorými sú starosta obce, hlavný kontrolór obce a zamestnanci obce na základe poverenia starostu obce. 2. Zmeny a doplnky tohto VZN možno robiť novelou VZN alebo novým VZN. 3. Návrh VZN bol zverejnený na úradnej tabuli obce Zvončín a na webovom sídle obce Zvončín od ...............2023 do .................2023. 4. Toto VZN bolo prerokované a schválené na zasadnutí Obecného zastupiteľstva vo Zvončíne dňa ................ uznesením č. ...../2023. 5. **Toto VZN nadobúda účinnosť ................. 2023**   a ruší sa VZN č. 2/2014 s účinnosťou od 01. 10. 2014 a k nemu prislúchajúce Dodatky:  Vo Zvončíne dňa .........................2023      Mgr. Katarína Dudášová                                                                                         starostka obce |  |  |